හෝමාගම ප්‍රදේශයේ පැවති විවාහ මංගල උත්සව දෙකක මනාල යුවල දෙකකට කොවිඩ් ආසාදනය වී ඇති බව තහවුරු වී තිබෙනවා.හෝමාගම මහජන සෞඛ්‍ය පරික්ෂක ප්‍රියන්ත විජේසූරිය පැවසුවේ එක් විවාහ මංගල්‍යක් සඳහා උත්සව තුනක් ඔවුන් පවත්වා ඇති බවයි.එම උත්සව අවස්ථා තුන කඩුවෙල, පාදුක්ක සහ වටරැක ප්‍රදේශවල පවත්වා ඇති බව ඔහු වැඩිදුරටත් සඳහන් කළා.එහිදී  කඩුවෙල සහ පාදුක්ක ප්‍රදේශවල පැවති උත්සවවලට ඔවුන් අවසර ලබාගෙන ඇති අතර වටරැක ප්‍රදේශයේ පැවති උත්සවයට ඔවුන් අවසර ලබාගෙන නොතිබූ බවට වාර්තා වනවා.අනතුරුව එම යුවල මදුසමය ගතකිරීම සඳහා නුවරඑළිය ප්‍රදේශයේ හෝටලයකට ගොස් ඇති අතර එහිදී ඔවුන් දෙදෙනා රෝගීවීම හේතුවෙන් PCR පරීක්ෂණයකට භාජනයකර තිබෙනවා.